open-index/open-wikipedia-markdown huggingface dataset:
Malu iela

**Malu iela** ir iela Daugavpilī, Dzelzceļnieka apkaimē, piena kombināta ciematā. Iela sākas krustojumā ar Kārklu ielu, šķērso Daugavpils stacijas ceļus, ved austrumu virzienā un beidzas krustojumā ar 2. Preču ielu. Ielā ir daudzveidīgā 20. gadsimta otrās puses apbūve.

Malu ielas kopējais garums ir aptuveni 640 metri. Visā garumā iela ir klāta ar asfalta segumu. Satiksmes kustība norit abos virzienos, pa vienu joslu katrā virzienā. Pa Malu ielu kursē 2. un 20B. maršruta autobusi. Malu iela ir pilsētas nozīmes maģistrālā iela.

Malu iela ir vienīgais šīs ielas nosaukums, kas tika piešķirts 1957. gadā.

## Ievērojamie objekti
* Nr. 7 — bijusī Daugavpils 32. pirmsskolas izglītības iestādē, no 2022. gada Daugavpils Centra vidusskolas struktūrvienība.

## Ielu savienojumi
Malu iela ir savienota ar šādām ielām:
* Kārklu iela
* 1. Pasažieru iela
* Dīķu iela / Smiltenes iela
* 2. Preču iela

## Atsauces
Kaspera

**Kaspera** () ir pilsēta ASV, Vaiomingas štatā. 2020. gadā pilsētā dzīvoja 59 038 iedzīvotāji, tādējādi tā ir otra lielākā pilsēta štatā pēc Šaienas. Pilsēta atrodas Nortplatas upes krastos.

Saukta par "Naftas pilsētu" (*The Oil City*), Kasperas ekonomikā liela nozīme ir naftas ieguvei un pārstrādei.

## Atsauces

## Ārējās saites

* 
*
Kenoša

**Kenoša** () ir pilsēta ASV, Viskonsinas štatā. 2020. gadā Kenošā dzīvoja 99 986 iedzīvotāji, tādējādi tā ir ceturtā lielākā pilsēta štatā. Pilsēta atrodas Mičigana ezera rietumu krastā un tā ir pavadoņpilsēta, atrodoties aptuveni 64 km un dienvidiem no Milvoki un 106 km uz ziemeļiem no Čikāgas.

Kenoša kādreiz bija rūpniecības centrs un mājvieta lielām automobiļu rūpnīcām, kas 20. gadsimtā veicināja tās ekonomiku. Līdzīgi kā citas "Rūsas jostas" pilsētas, Kenoša zaudēja šīs rūpnīcas 1980. gados, izraisot pakāpenisku pāreju uz pakalpojumu ekonomiku.

## Cilvēki
Kenošā ir dzimuši:

* Marks Rafalo (1967) — aktieris;
* Orsons Velss (1915—1985) — aktieris un režisors.

## Atsauces

## Ārējās saites

* 
*
Rasīna

**Rasīna** () ir pilsēta ASV, Viskonsinas štatā. 2020. gadā pilsētā dzīvoja 77 816 iedzīvotāji, tādējādi tā ir piektā lielākā pilsēta štatā.

Pilsēta ir nozīmīgs rūpniecības un kādreiz autobūves centrs. Tajā bāzējas viens no lielākajiem tīrīšanas līdzekļu ražošanas uzņēmumiem ASV — *[[S. C. Johnson]]*. Pilsēta ir arī pazīstama ar savu arhitektūru un ēkām, ko prejektējis Frenks Loids Raits.

## Atsauces

## Ārējās saites

* 
*
Lakrosa

**Lakrosa** () ir pilsēta ASV, Viskonsinas štata rietumos, Misisipi upes krastos. 2020. gadā pilsētā dzīvoja 52 680 iedzīvotāji.

Lakrosa ir Viskonsinas rietumu izglītības, medicīnas, ražošanas un transporta centrs. Tā ir universitātes pilsēta, kurā dzīvo vairāk nekā 20 000 studenti.

## Cilvēki
Lakrosā dzimuši:
* Čārlzs Dīrkops (1936—2024) — aktieris;
* Deivids Frolijs (1950) — rakstnieks un astrologs;
* Džozefs Lousijs (1909—1984) — kinorežisors;
* Frenks Kērtiss Maikls (1934—2015) — astronauts.

## Atsauces

## Ārējās saites

* 
*
Presence

***Presence*** var būt:

* "Klātbūtne" (*Presence*) — 2024. gada ASV trillera drāmas filma;
* *[[Presence (albums)|Presence]]* — septītais britu rokgrupas *Led Zeppelin* albums.
Oļeņija

**Oļeņija** ( — ‘Briežu [sala]’) ir Krievijas Federācijai piederoša neapdzīvota sala Karas jūrā. Izvietojusies ziemeļos no Gidanas pussalas, no kuras salu atdala 2 km platais Oļeņijas šaurums. Administratīvi ietilpst Jamalas Ņencu autonomā apvidus Tazas rajonā. Sala ir zema, tipiska tundras ainava ar daudziem ezeriem un purviem. Salas augstākais punkts ir tikai 13 m vjl. Salu 17. gadsimta sākumā atklāja krievu tirgotāja Lukas Moskvitina ekspedīcija.

## Atsauces

## Ārējās saites
MI5

**Drošības dienests** (), zināms arī kā **MI5** (*Military Intelligence, Section 5*), ir Apvienotās Karalistes pretizlūkošanas un drošības aģentūra, kuras uzdevums ir cīnīties pret terorismu un spiegošanu Apvienotajā Karalistē.

Drošības dienests ir attīstījies no 1909. gadā dibinātā Slepenā dienesta biroja (*Secret Service Bureau*), kuru Pirmā pasaules kara laikā 1916. gadā pārdēvēja par MI5. Dienests bija atbildīgs par Vācijas impērijas iesūtīto spiegu arestēšanu. Otrā pasaules kara laikā MI5 izstrādāja t.s. "Dubultkrustu sistēmu" (*Double-Cross System*), kas ietvēra sagūstīto aģentu pārvēršanu par dubultaģentiem, lai maldinātu ienaidnieku izlūkošanas aģentūras.

Aukstā kara laikā 1970. gadu sākumā MI5 izdevās sagraut lielu PSRS spiegu tīklu. Ziemeļīrijas konflikta laikā MI5 nodarbojās ar īru nacionālistu darbības izmeklēšanu, vēlāk cīnījās pret islāma ekstrēmistiem un Krievijas spiegiem.
## Drošības dienesta vadītāji

*1909–1940: Sers Vernons Kels (dz. 1873 – m. 1942)
*1940–1941: Osvalds Allens Hārkers (dz. 1886 – m. 1968)
*1941–1946: Sers Deivids Petrijs (dz. 1879 – m. 1961)
*1946–1953: Sers Pērsijs Sillito (dz. 1888 – m. 1962)
*1953–1956: Diks Vaits (dz. 1906 – m. 1993)
*1956–1965: Rodžers Hollis (dz. 1905 – m. 1973)
*1965–1972: Mārtins Furnivels Džounss (dz. 1912 – m. 1997)
*1972–1979: Maikls Henlijs (dz. 1918 – m. 2001)
*1979–1981: Hovards Smits (dz. 1919 – m. 1996)
*1981–1985: Džons Džonss (dz. 1923 – m. 1998)
*1985–1988: Entonijs Dafs (dz. 1920 – m. 2000)
*1988–1992: Patriks Volkers (dz. 1932 - m. 2021)
*1992–1996: Stella Rimingtone (dz. 1935)
*1996–2002: Stīvens Landers (dz. 1947)
*2002–2007: Elīza Meningema-Balere (dz. 1948)
*2007–2013: Džonatans Evans (dz. 1958)
*2013–2020: Endrū Pārkers (dz. 1962)
*2020–pašlaik: Kens Makalums (dz. 1974)

## Atsauces

## Ārējās saites

* 

* 
* Records of the Security Service
* UK Intelligence community online
Oļeņokas līcis

**Oļeņokas līcis** (, ) ir Laptevu jūras līcis Krievijas ziemeļu piekrastē uz rietumiem no Ļenas deltas. Administratīvi ietilpst Jakutijas Bulunas ulusā. Līcis ir ap 65 km garš un platākajā vietā ap 130 km plats. Tajā ietek vairākas upes, lielākās no kurām ir Oļeņoka un Ļenas Oļeņokas atteka. Krasti zemi, pārpurvoti, piekrastē vairākas nelielas salas. Līcis lielāko gada daļu klāts ar ledu. Krasti neapdzīvoti, vienīgā apdzīvotā vieta ir Ustjoļeņoka Oļeņokas grīvā.

Pirmie no eiropiešiem līci 17. gadsimta sākumā atklāja Jeņisejas kazaku ekspedīcija Ivana Rebrova vadībā, bet pirmie to aprakstīja un nokartēja Vasīlija Prončiščeva ekspedīcija 1735.—1736. gadā.

## Atsauces

## Ārējās saites
GBU-43/B Massive Ordnance Air Blast

***GBU-43/B Massive Ordnance Air Blast*** (**MOAB**, sarunvalodā tiek saukta kā "**visu bumbu māte**") ir aviācijas bumba, ko Amerikas Savienoto Valstu militārajiem spēkiem izstrādāja Alberts Veimorts jaunākais Gaisa spēku pētniecības laboratorijā. Pirmo reizi bumba tika pārbaudīta 2003. gadā. Izstrādes laikā tika paziņots, ka šī bumba ir visspēcīgākais ierocis ASV arsenālā, neskaitot kodolieročus. Bumbas transportēšanai izmantoja ''C-130 Hercules'' lidmašīnas, galvenokārt ''MC-130E Combat Talon I'' vai *[[MC-130H Combat Talon II]]* variantus.

Bumbas nosaukuma un iesaukas izvēli iedvesmojis Irākas prezidenta Sadama Huseina "visu kauju mātes" (*Umm al-Ma'arik*) piesaukšana 1991. gada Persijas līča kara laikā.

## Tehniskie parametri
Savas postošās iedarbības ziņā MOAB ir fugasa aviācijas bumba. MOAB garums sasniedz ir 9,18 m un 103 cm diametrā, svars 9,8 tonnas, no kurām 8,4 tonnas ir Austrālijā ražota H-6 sprāgstviela — heksogēna, TNT un alumīnija pulvera maisījums — kas ir 1,35 reizes jaudīgāks par tīru TNT sprāgstvielu. Sprādziena spēks ir 11 tonnas trotila ekvivalenta, tā iznīcinošais rādiuss ir aptuveni 140 metri, daļēja mērķa iznīcināšana notiek līdz 1,5 km attālumā no sprādziena epicentra.

MOAB ir aprīkota ar KMU-593/B vadības sistēmu, kas ietver inerciālās un satelītu navigācijas sistēmas.

Pārbaužu laikā bumba tika nomesta no *[[Lockheed C-130 Hercules]]* transporta lidmašīnas. Lidmašīnas iekšpusē MOAB bija uzstādīta uz platformas, kas kopā ar bumbu tika izvilkta caur lūku, izmantojot izpletni. Pēc tam MOAB ātri, lai nezaudētu ātrumu, atdalījās no platformas un izpletņa, pēc tam sāka patstāvīgu mērķa identifikāciju.

## Atsauces

## Ārējās saites

* AFRL GBU-43/B MOAB — Designation Systems
* MOAB — Massive Ordnance Air Blast Bomb — GlobalSecurity.org
* Massive Ordnance Air Blast bomb Test Video
* Five years later, it's still known as 'Mother of all bombs'  — af.mil
Romāns fon Rozens

[thumb|[Krievijas Impērijas delegācija Portsmutas miera līguma sarunās. Sēž no kreisās: Sergejs Vite un Romāns fon Rozens (1905)]]
**Romāns fon Rozens** (; dzimis  Tallina, miris  Ņujorka) bija vācbaltiešu izcelsmes Krievijas Impērijas ierēdnis (slepenpadomnieks) un diplomāts, cēlies no Rozenu dzimtas.

## Dzīvesgājums
Dzimis 1847. gadā Tallinā Igaunijas guberņas vicegubernatora Roberta Gotlība fon Rozena un viņa sievas Jeļizavetas, dzimušas Suhanovas, ģimenē. Mācījās Tallinas Domskolā (1859—1864). No 1864. līdz 1865. gadam viņš studēja Tērbatas Universitātē, tad Pēterburgas Juridiskajā augstskolā (1865—1868).

1868. gadā sāka strādāt Krievijas Impērijas Tieslietu ministrijā, 1871. gadā Ārlietu ministrijā, 1872.-1875. gadā bija vicekonsuls Jokohamā, pēc tam vēstniecības sekretārs (1877—1879) un pilnvarotais lietvedis Tokijā (1879—1883).

1884. gadā Rozenu iecēla par Krievijas ģenerālkonsulu Ņujorkā, 1890. gadā par sūtni Meksikā, 1895. gadā par sūtni Serbijā, 1897. gadā par sūtni Japānā, 1899. gadā par sūtni Bavārijā, 1901. gadā par sūtni Grieķijā, 1903. gadā vēlreiz par sūtni Japānā. Kad sākās Krievijas—Japānas karš, Rozenu 1904. gadā atsauca no Japānas un iecēla par sūtni ASV, kur viņš bija viens no Portsmutas miera sarunu vedējiem.

1911. gada augustā viņu iecēla par Krievijas Impērijas Valsts padomes (*Государственный совет Российской империи*) locekli.

Pēc Oktobra revolūcijas viņš ar ģimeni devās bēgļu gaitās uz Zviedriju un vēlāk uz Amerikas Savienotajām Valstīm, kur publicēja savus memuārus “40 gadi diplomātijā”.

Miris 1921. gada 31. decembrī Ņujorkā, pēc tam, kad viņu notrieca autobuss.

## Atsauces

## Ārējās saites
Ķieģeļu iela (Daugavpils)

**Ķieģeļu iela** ir iela Daugavpilī, Daugavas kreisajā krastā, Kalkūnu apkaimē, un Kalkūnes pagasta Kalkūnos. Ķieģeļu iela sākas sazarojumā ar Komunālo ielu, ved dienvidu un dienvidrietumu virzienā un beidzas pie pilsētas robežas. Ielas turpinājums ir asfaltētais bezvārda ceļš Kalkūnes pagasta Mičurinietī. Arī Ķieģeļu ielai ir daži atzarojumi, kuri ir oficiāli uzskatāmi par tās ielas posmiem.

Sākotnējais ielas posms pieder Kalkūnu ciemam, bet tālākais posms — Daugavpils pilsētai. Ķieģeļu iela ir pilsētas nozīmes maģistrālā iela., un tā ir vienīgā iela Kalkūnu apkaimē.

Ķieģeļu ielas galvenās trases garums ir aptuveni 1600 metri, tostarp pilsētā 870 metri. Ielā visā garumā ir asfalta segums, satiksmes kustība norit abos virzienos, pa vienu joslu katrā virzienā. Pa Ķieģeļu ielu kursē 7., 7B. un 25. maršrutu autobusi. Ielā ir gan dzīvojama, gan rūpnieciska apbūve.

## Ievērojami objekti
* Nr. 4 — Kalkūnes pagasta pārvalde.
* Pie autobusu galapunkta atrodas betona ūdenstornis, uzceltais 1980. gadu beigās (kopš 2015. gada netiek izmantots).

## Ielu savienojumi
Ķieģeļu iela ir savienota ar šādām ielām:
* Komunālā iela
* Kalkūnes iela
* Jubilejas iela

## Atsauces
Ķoniņu iela

**Ķoniņu iela** ir iela Liepājā, Vecliepājas apkaimē. Iela sākas krustojumā ar Kungu ielu, ved dienvidu virzienā un  beidzas krustojumā ar Zāļu ielu. Ķoniņu iela ir apbūvēta ar privātmājām.

Ķoniņu ielas garums ir aptuveni 255 metri, visā garumā tai ir grants segums. Satiksmes kustība norit abos virzienos, vienā joslā. Sabiedriskais transports pa Ķoniņu ielu nekursē.

Ķoniņu iela ar savu nosaukumu pirmo reizi sastopama 1935. gadā izdotajā kartē. Ielas nosaukums nekad netika mainīts.

## Ielu savienojumi
Ķoniņu iela ir savienota ar šādām ielām:
* Kungu iela (T veida krustojums)
* Priežu iela
* Zāļu iela

## Skatīt arī
* Vecliepāja
Krievijas Impērijas Valsts padome

thumb|Krievijas Impērijas Valsts padomes ēka (Marijas pils, 1896)
**Krievijas Impērijas Valsts padome** () bija 1810. gadā dibināta Krievijas Impērijas augstākā likumdošanas padomdevēja institūcija, kas sākotnēji atradās Ziemas pilī, bet no 1885. gada Marijas pilī (*Мариинский дворец*) Pēterburgā.

Pēc 1905. gada revolūcijas Krievijas Impērijas Valsts padome vācbaltiešu jurista Eduarda Friša vadībā 1906. gadā sāka pildīt Krievijas Impērijas parlamenta augšpalātas funkcijas, pastāvot līdztekus Krievijas Impērijas Valsts Domei.

Likvidēta pēc Februāra revolūcijas 1917. gadā, tās pēdējo priekšsēdi Ivanu Ščeglovitovu apcietināja un nošāva 1918. gada 5. septembrī.
Oculus (filma)

***Oculus*** ir 2013. gada ASV šausmu filma, kuras režisors ir Maiks Flenegens. Filmā galvenās lomas atveido Kārena Gilana, Brentons Tveitess, Ketija Skahofa, Rorijs Kokreins un Analisa Baso.

Filma stāsta par brāli un māsu, kuri ir pārliecināti, ka sens spogulis ir atbildīgs par viņu ģimenes traģēdiju.

Filmas *Oculus* pirmizrāde notika  Toronto Starptautiskajā kinofestivālā. Filmu izplatīja *[[Relativity Media]]*. Filma guva pārsvarā pozitīvu kritiķu novērtējumu, kā arī bija finansiāli veiksmīga, nopelnot 44 miljonus ASV dolāru pie 5 miljonu dolāru budžeta.

## Atsauces

## Ārējās saites
Aldona Cinīte

**Aldona Cinīte** (dzimusi , mirusi ) bija latviešu bioloģe, zinātniece un rakstniece, pazīstama ar savu ieguldījumu bioloģijas zinātnē un literārajā darbībā.

## Dzīvesgājums
Aldona Cinīte dzimusi 1937. gadā Pļaviņās. Bērnību un pamatskolas gadus pavadījusi Kalsnavā, pēc tam mācījusies Pļaviņu vidusskolā. Viņa absolvējusi Latvijas Universitātes Bioloģijas fakultāti, iegūstot bioloģijas zinātņu doktora grādu. Pēc studijām strādājusi Latvijas Zinātņu akadēmijas Bioloģijas un koksnes ķīmijas institūtā kā pētniece.

## Literārā darbība
Mūža otrajā pusē Aldona Cinīte pievērsās literārajai darbībai, publicējot vairākas grāmatas.

2017. gadā viņa izdeva pasaku bērniem "Viņa augstība grāfs Dižķirbis", kas stāsta par kāda ķirbja piedzīvojumiem un skar aktuālu problēmu Latvijā — vecāku došanos strādāt ārzemēs, atstājot bērnus vecvecāku aprūpē.

Papildus prozai un dzejai Aldona Cinīte ir rakstījusi arī dziesmu tekstus. Viņas vārdi ir iedziedāti dažādu izpildītāju repertuārā, tostarp Žorža Siksnas izpildījumā.

## Atsauces

## Ārējās saites
* Atzīstas mīlestībā pasaulei
Neveiksminieki

**"Neveiksminieki"** () ir 1981. gada Francijas un Meksikas kinokomēdija, kuras režisors un scenārija autors ir Fransiss Vebers. Filmā galvenās lomas atveido Pjērs Rišārs un Žerārs Depardjē.

Filma stāsta par neveiksmīgu miljonāra meitu, kura Meksikā tiek nolaupīta. Viņas tēvs noalgo privātdetektīvu Kampanu (Depardjē), kurš dodas viņu meklēt kopā ar tikpat neveiksmīgo Fransuā (Rišārs).

Filmas "Neveiksminieki" pirmizrāde notika . 1991. gadā iznāca filmas jauns ekranizējums angļu valodā *[[Pure Luck]]*, kur galvenās lomas atveidoja Denijs Glovers un Mārtins Šorts.

## Ārējās saites
Pjērs Rišārs

**Pjērs Rišārs** (; dzimis ) ir franču aktieris, režisors un scenārists, kurš vislabāk pazīstams ar lomām kinokomēdijās. Kopā ar Luiju de Finesu un Žerāru Depardjē uzskatīts par vienu no vislabākajiem franču komiķiem.

Viena no Rišāra pirmajām kino lomām bija Īva Robēra filmā *[[Alexandre le Bienheureux]]* (1968). Vēlāk atveidojis galveno lomu Robēra filmā "Slaids gaišmatis ar melnu kurpi" (*Le Grand Blond avec une chaussure noire*, 1972) un tās turpinājumā "Slaidā gaišmata atgriešanās" (*Le Retour du Grand Blond*, 1974). Abu filmu scenārija autors Fransiss Vebers Rišāru filmēja savā filmā "Rotaļlieta" (*Le Jouet*, 1974). Vēlāk kopā ar Žerāru Depardjē piedalījies Vebera filmās "Neveiksminieki" (1981), "Papucīši" (*Les Compères*, 1983) un "Bēgļi" (*Les Fugitifs*, 1986). 2023. gadā piedalījies filmā "Žanna Dibarī. Karaļa favorīte" (2023).

Bijis režisors komēdijām *[[Le Distrait]]* (1970) un *[[Je suis timide mais je me soigne]]* (1978).

## Ārējās saites
Ozolnieku ielu uzskaitījums

**Ozolnieku ciema ielu uzskaitījums** iekļauj sevī 67 ielas, kuras atrodas Jelgavas novada Ozolnieku pagasta Ozolniekos.

## Ielu uzskaitījums

* Alejas iela
* Aroniju iela
* Aveņu iela
* Avotu iela
* Bērzu iela
* Brūkleņu iela
* Celtniecības iela
* Ceriņu iela
* Cidoniju iela
* Dāliju iela
* Dārza iela
* Druvenieku ceļš
* Eglaines iela
* Egļu iela
* Ezera iela
* Frēziju iela
* Gerberu iela
* Gladiolu iela
* Hortenziju iela
* Iecavas iela
* Iecavas krastmala
* Īrisu iela
* Jasmīnu iela
* Jaunatnes iela
* Jaunozolu iela
* Jelgavas iela
* Kadiķu iela
* Kastaņu iela
* Klijēnu ceļš
* Kļavu iela
* Kopiela
* Krasta iela
* Laimes iela
* Lapu iela
* Lielupes iela
* Liepu iela
* Līvas iela
* Matīsa iela
* Meliorācijas iela
* Meža iela
* Mežmales iela
* Mika iela
* Nākotnes iela
* Oktobra iela
* Parka iela
* Pavasara iela
* Plēsuma iela
* Pļavu iela
* Priežu iela
* Puķu iela
* Pūpolu iela
* Rīgas iela
* Rožu iela
* Rubeņu iela
* Saules iela
* Skolas iela
* Spartaka iela
* Sporta iela
* Stadiona iela
* Tirgoņu iela
* Upes iela
* Viktorijas iela
* Vītolu iela
* Zemgales iela
* Ziedoņa iela
* Zīļu iela
* Zvaigžņu iela

## Atsauces

## Skatīt arī
* Ozolnieki
Orhona

**Orhona** () ir upe Mongolijā, Selengas lielākā pieteka. Sākas Hangaja grēdas ziemeļu nogāzēs Arhangaja aimakā, plūst ziemeļu—ziemeļaustrumu virzienā pa kalnainu apvidu. Augštecē upes ieleja šaura, vietām veido kanjonus. Ietek Selengā pie Suhbātaras pilsētas. Lielākās pietekas ir Tūla un Tamira. Upes kopējais garums ir 1124 km un tā ir garākā tikai Mongolijas teritorijā tekošā upe. Upes ielejā atrodas senā mongoļu galvaspilsēta Harhorina; šeit atrasti seni rakstu pieminekļi — tā sauktais Orhonas raksts. Ievērojama upes ielejas daļa ap Harhorinu 2004. gadā iekļauta UNESCO Pasaules mantojuma sarakstā kā «Orhonas ielejas kultūrainava».

## Atsauces

## Ārējās saites
Eduards Frišs

thumb|Krievijas Impērijas Valsts padomes loceklis Eduards Frišs (1901)
**Eduards Vilhelms Frišs** (, 1833—1907) bija vācbaltiešu jurists un ierēdnis (īstenais slepenpadomnieks). Krievijas Impērijas Valsts padomes priekšsēdis, kad tā pēc 1905. gada revolūcijas 1906. gadā sāka pildīt Krievijas Impērijas parlamenta augšpalātas funkcijas, pastāvot līdztekus Krievijas Impērijas Valsts Domei.

## Dzīvesgājums
Dzimis 1833. gada 26. maijā Rīgā Valsts Komercbankas direktora, valsts padomnieka Augusta Vilhelma Friša (1779—1867) un viņa sievas Marijas Amālijas, dzimušas Brimmeres (1802—1973), ģimenē.
Mācījās Pēterburgas Juridiskajā augstskolā un 1853. gadā sāka strādāt Krievijas Impērijas Senātā, vēlāk bija Astrahaņas guberņas prokurors. 1860. gadā viņu iecēla par Senāta 2. departamenta galveno sekretāru, bet 1862. gadā — par Senāta 4. departamenta vadītāju. 1866. gadā Frišs kļuva par virsprokurora palīgu, 1870. gadā par Senāta Kriminālkasācijas departamenta virsprokuroru. 1872. gadā kļuva par Senāta Kasācijas departamentu Ģenerālās asamblejas virsprokurora pienākumu izpildītāju. 1873. gadā viņš bija cietuma daļas pārveides projekta galīgās apspriešanas komitejas loceklis. 1874. gada 14. jūlijā viņu iecēla par senatoru.
No 1876. līdz 1883. gadam Frišs bija Tieslietu ministra vietnieks, 1881. gadā viņš vadīja jaunā Kriminālkodeksa izstrādes komisijas redakciju, bet 1882. gadā sāka darboties Civilkodeksa izstrādes komisijā.

1883. gadā viņš kļuva par Valsts padomes deputātu, bija Valsts padomes kodifikācijas nodaļas galvenais vadītājs (1883—1893), vadīja dažādas darba grupas
1887. gadā kļuva par valsts sekretāru, 1900. gadā par Starptautiskās šķīrējtiesas Pastāvīgās palātas locekli. Krievijas Impērijas ķeizara Nikolaja II vārdā viņš atklāja Pirmās Valsts domes sēdi un no 1906. gada 20. maija bija Valsts padomes priekšsēdētājs.

Miris 1907. gada 31. martā Pēterburgā.

## Atsauces
Hangajs

**Hangajs** () ir kalnu grēda Mongolijas vidusdaļā, administratīvi ietilpst Arhangaja, Uvurhangaja, Bajanhongoras un Dzavhanas aimakos. Grēda atrodas Mongolijas plakankalnē, izstiepta apmēram  garumā ziemeļrietumu—dienvidaustrumu virzienā; dienvidos Ezeru ieleja to atdala no Gobi Altaja, bet rietumos Lielo Ezeru ieplaka — no Mongolijas Altaja. Ziemeļos Hangajs piekļaujas Austrumsajāniem, bet austrumos pakāpeniski pāriet Gobi tuksnesī. Veidots galvenokārt no granītiem, slānekļiem, bazaltiem un smilšakmeņiem. Augstākā virsotne ir Otgontengers 4021 m vjl. Grēda saposmota ar upju ielejām. Ainavā dominē stepe, ziemeļu nogāzē — meži (lapegles, ciedri, priedes). Attīstīta lopkopība. Lielākās apdzīvotās vietas ir Cecerlega un Uļastaja.

Ievērojamas Hangaja teritorijas aizņem nacionālie parki: Horgoūla-Terhīncagānnūra nacionālais parks (1965), Hangaja nacionālais parks (1996), Nojonhangaja nacionālais parks (1998) un Tarvagataja nacionālais parks (2000).

## Atsauces

## Ārējās saites
Herbs Dīns

**Herberts Dīns** (; dzimis , Pasadīnā) ir profesionāls jauktās cīņas mākslas (MMA) tiesnesis un bijušais jaukto cīņu cīkstonis no Amerikas Savienotajām Valstīm. Dīns ar panākumiem ir tiesājis *[[Ultimate Fighting Championship]]* un *[[ONE Championship]]* turnīrus, kas veicina viņa popularitāti un atpazīstamību. UFC prezidents Deina Vaits, turnīru komentētājs Džo Rogans, ESPN.com vietne, kas publicē rakstus par MMA, *[[Fox Sports]]*, *[[Bleacher Report]]*, *[[SB Nation]]* (*mmamania.com*), *[[Fightland]]* un interneta portāli ir nosaukuši Dīnu par MMA labāko tiesnesi un tiesāšanas paraugu.

## Jauktās cīņas mākslas cīkstoņa karjera
MMA cīkstoņa karjeras laikā Dīns aizvadījis 5 cīņas, 2 no tām gūstot uzvaras, 3 cīņas noslēdzot ar zaudējumu.

## Balvas
Dīns ir ieguvis *Fighters Only Magazine* žurnāla balvu *[[World MMA Awards]]* kategorijā gada labākajam tiesnesim 2010., 2011., 2012., 2013., 2014., 2018., 2019. gadā (—2020. gada jūlijs), (2020. gada jūlijā—) 2021. gadā, un 2023., 2024. gadā. 2015. gadā pirmo reizi šo balvu kopš šīs nominācijas ieviešanas ieguva kāds cits tiesnesis — “Big” Džons Makartijs.

## Attēlojums mākslā un kino
Dīna tēls ir izmantots *[[EA Sports UFC]]* video spēļu sērijā. *EA Sports UFC 5* spēlē Dīns bija vienīgais tiesnesis, kurš pieejams visās spēles cīņās.

## Atsauces

## Ārējās saites
* 
* List of major promotion bouts officiated by Herb Dean on Tapology
Konstantīns fon der Pālens (ministrs)

thumb|Krievijas Impērijas Valsts padomes loceklis Konstantīns fon der Pālens
**Konstantīns fon der Pālens** (, 1830—1912) bija vācbaltiešu jurists un ierēdnis (īstenais slepenpadomnieks). Pleskavas gubernators (1864—1867), Krievijas Impērijas tieslietu ministrs (1867—1878), Krievijas Impērijas Valsts padomes loceklis.

## Dzīvesgājums
Dzimis 1830. gada 24. janvārī Jelgavā Kaucmindes muižas īpašnieka Johana Pālena (1784—1856) un viņa sievas Sofijas, dzimušas Mēdemas (1799—1872) ģimenē. 1853. gadā viņš absolvēja tieslietu studijas Pēterburgas Universitātes Juridisko fakultātē un no 1855. gada darbojās Valsts padomes kancelejā. 1864. gadā viņu iecēla par Pleskavas gubernatoru, 1867. gadā par Krievijas Impērijas Tieslietu ministru.
1878. gadā grāfu Pālenu iecēla par Valsts padomes locekli. 1879. gadā viņš darbojās komisijā miertiesu ieviešanai Baltijas guberņās. 1883. gadā viņu iecēla par komisijas priekšsēdētāju ebreju likumu pārskatīšanai, 1884. gadā par speciālas komisijas locekli pašvaldību projektu izstrādei.

Miris 1912. gada 15. maijā Pēterburgā, apglabāts Lieliecavas kapsētā.

## Atsauces
Pavasara krokuss

**Pavasara krokuss** (*Crocus vernus*) ir krokusu suga, kuras dabiskais izplatības areāls ir no Alpiem līdz Balkānu pussalas rietumiem.

Pavasara krokuss tiek ļoti plaši kultivēts un tam ir selekcionētas ļoti daudzas šķirnes. Ziedi lieli un (atkarībā no šķirnes) purpura, baltā vai zilā krāsā, vai svītraini. Bez pārstādīšanas var augt pat līdz trim gadiem.

## Atsauces

## Ārējās saites
Videoblogs

**Videoblogs** jeb **vlogs** ir audiovizuāls satura veids, kurā cilvēks (vai grupa) regulāri veido videoierakstus, lai dalītos ar savu ikdienas dzīvi, interesēm, viedokļiem vai specifiskām tēmām. Tas būtībā ir video formāta blogs, un to bieži publicē platformās kā *[[YouTube]]*.

Pirmais videoblogs tika publicēts 2000. gadā, un tā autors bija amerikānis Ādams Kontrass (*Adam Kontras*). Tas bija vienkāršs video, kurā viņš dokumentēja savu ceļojumu uz Losandželosu. Videoblogi kļuva īpaši populāri līdz ar *YouTube* platformas izveidi 2005. gadā, jo tā nodrošināja lietotājiem vieglu veidu, kā augšupielādēt un dalīties ar video saturu.

Daudzi videoblogeri šodien pelna iztiku, izmantojot reklāmas, sponsorēšanu un ziedojumus no saviem sekotājiem. Piemēram, pasaules slaveni vlogeri kā *[[MrBeast]]* un *[[PewDiePie]]* nopelna miljoniem dolāru gadā. Vlogeri bieži ietekmē sabiedrības viedokļus par dažādām tēmām, tostarp modi, politiku, patēriņa produktiem un dzīvesveidu. Dažkārt viņi kļūst par tā dēvētajiem influenceriem.

## Videoblogu formāti

* *Daily Vlogs* — ikdienas dzīves dokumentēšana.
* *Travel Vlogs* — ceļojumu pieredžu dalīšanās.
* *How-To Vlogs* — pamācības un padomi.
* *Unboxing Vlogs* — jaunu produktu iepakojuma atvēršana un apskats.

## Ārējās saites
Repozitorijs (versiju kontrole)

**Repozitorijs** () ir vieta, kur tiek glabāts un pārvaldīts programmatūras kods, faili vai cita veida dati, kas saistīti ar projekta izstrādi. Tas parasti tiek izmantots versiju kontroles sistēmās, lai saglabātu visu izmaiņu vēsturi un ļautu komandai strādāt pie viena projekta vienlaikus.

Izmantojot versiju kontroli, ir iespējams atgriezties pie jebkuras iepriekšējās faila versijas, pārskatīt izmaiņas un saprast, kurš tās veicis. Repozitoriji atbalsta darbu ar dažādām projekta versijām, izveidojot atzaru jeb *branch*. Tas ir noderīgi, ja ir vēlme testēt jaunas funkcijas, nebojājot galveno projekta versiju. Katrs, kas klonē repozitoriju no servera, saņem pilnu tā kopiju, ieskaitot visu failu vēsturi un atzarus. Ja divi cilvēki vienlaikus veic izmaiņas vienā failā, versiju kontrole palīdz atrisināt konfliktus, apvienojot izmaiņas vai izvēloties prioritāru versiju.

Repozitoriji, piemēram, *[[GitHub]]*, ir veicinājuši milzīgu atvērtā koda projektu izplatību. Izstrādātāji no visas pasaules var sadarboties, izmantojot vienu un to pašu koda bāzi.

## Ārējās saites
Otgontengers

**Otgontengers** () ir kalns Mongolijā, Hangaja augstākā virsotne; vienīgā grēdas virsotne, kuru klāj pastāvīgs ledājs. Atrodas valsts vidienē Dzavhanas aimakā netālu no tā centra Uļastajas. 

Kalna nosaukums atvasināts no senā tjurku vārda *Ötüken* — ‘pavarda sargs’ un seno mongoļu *Этүгэн* — ‘jaunākais dzimušais, [kam uztic pavarda sargāšanu]’. Otgontengers ir budistiem svēta vieta — bodisatvu Vadžrapānu (Očirvānu) mītnes vieta.

1963. gada 4. augustā kalna nogāzē ietriecās MIAT lidmašīna *Avia 14 Super*'; bojā gāja vismaz 2 no 40 lidmašīnā bijušajiem cilvēkiem. 2017. gada oktobrī no 27 kalnā kāpušajiem tūristiem atgriezās tikai 10; pārējie 17 tika atrasti miruši kritienu vai nosalšanas dēļ.

## Atsauces

## Ārējās saites
Brīzija Džonsone

**Breanna Nobla "Brīzija" Džonsone** (; dzimusi ) ir amerikāņu kalnu slēpotāja, kas specializējas ātruma disciplīnās nobraucienā un supergigantā. Viņa ir  čempione nobraucienā, kā arī 2025. gada pasaules čempione nobraucienā un komandu kombinācijā.

## Karjera
Pasaules kausā debitēja  Leikluisā. Pirmo reizi Pasaules čempionātā piedalījās 2017. gadā Sanktmoricā, supergigantā ieņemot 28. vietu, bet nobraucienā — 15. vietu. Savā pirmajā pilnajā Pasaules kausa sezonā (2016—2017) viņa ieņēma astoņpadsmito vietu nobrauciena kopvērtējumā. 2017. gada martā Pasaules kausa finālposmā Aspenē Džonsone krita nobraucienā un guva kreisās kājas stilba kaula plato lūzumu. Tomēr viņa ātri atguvās no šīs traumas un nākamajā sezonā nobrauciena ieskaitē ieguva vienpadsmito vietu. Startēja arī  Phjončhanā, kur nobraucienā ierindojoties septītajā vietā, bet supergigantā ieņēma četrpadsmito vietu.

2018. gada septembrī treniņos Čīlē Džonsone daļēji sarāva labās priekšējās krusteniskās saites un izlaida visu 2018.—2019. gada sezonu. 2019. gada jūnijā treniņā vēlreiz guva traumu. Viņa atgriezās Pasaules kausa apritē 2020. gada janvārī, ieņemot 25. vietu nobraucienā Altenmarktā, Austrijā. Pirmo reizi vietu uz goda pjedestāla izcīnīja  Valdizērā, ieņemot trešo vietu nobraucienā. 2020.—2021. gada sezonā kopumā četras reizes ieguva trešo vietu Pasaules kausa posmos nobraucienā un šīs disciplīnas kopvērtējumā ierindojās 4. vietā.

2021. gada decembrī trīs reizes izcīnīja otro vietu Pasaules kausā nobraucienā. Viņa sākotnēji tika iekļauta ASV sastāvā startam  Pekinā, taču kārtējā savainojuma dēļ bija spiesta tās izlaist.

No 2023. gada oktobra līdz 2024. gada decembrim viņa izcieta 14 mēnešu diskvalifikāciju par antidopinga noteikumu pārkāpumu pēc trīs pārbaužu izlaišanas divpadsmit mēnešu laikā. 2025. gada Pasaules čempionātā Zālbahā izcīnīja zelta medaļu nobraucienā. Tā bija viņas pirmā uzvara karejerā augstākā līmeņa sacensībās. Vēlāk kopā ar Mikeilu Šifrinu uzvarēja arī komandu kombinācijā.

 izcīnīja zelta medaļu nobraucienā.

## Rezultāti

### Olimpiskās spēles

### Pasaules čempionāts

## Atsauces

## Ārējās saites
Nometņu iela (Daugavpils)

__NOTOC__
**Nometņu iela** ir iela Daugavpilī, kas savieno Gajoka, Čerepovas un Ruģeļu apkaimes. Nometņu iela sākas krustojumā ar 18. novembra ielu, ved pārsvarā austrumu virzienā un beidzas pilsētas robežā pie Ruģeļu ūdenskrātuves. Ielas turpinājums ir meža ceļš Naujenes pagastā, kas visbeidzot ir savienots ar autoceļu P65.

Nometņu iela iet gar Daugavas upes krastu, un teritorija starp ielu un upi pavasara palos dažviet applūst. Iela šķērso sliežu ceļu Februāra ielā un Meļņičkas upi. Nometņu ielā ir gan dzīvojamā, gan rūpnieciskā apbūve.

Ielas kopējais garums ir aptuveni 6550 metri, tā ir pilsētas nozīmes maģistrālā iela un viena no garākām ielām Daugavpilī. Ielas sākumā (līdz krustojumam ar Februāra ielu) ir divas atdalītas brauktuves. Gandrīz visā garumā ielai ir asfalta segums, izņemot pēdējo posmu gar Ruģeļu ūdenskrātuvi, kuram ir grants segums. Satiksmes kustība norit abos virzienos, pa vienu joslu katrā virzienā. Pa Nometņu ielu kursē 10., 10A., 22. un 23. maršruta autobusi.

Nometņu iela (līdz 1920. gadam ) ir šīs ielas vienīgais nosaukums. Tas cēlies no 25. kājnieku divīzijas nometnes, kas atradās Krievijas Impērijas laikā šajā ielā starp Čerepovu un Ruģeļiem. Vēlāk nometnes vietā atradās hipodroms.

## Ievērojami objekti
[274px|thumb|[Meletijs Kaļistratovs|Meletija Kaļistratova nams (Nr. 21)]]
274px|thumb|Palos applūdusi teritorija aiz Nometņu ielas
* Nr. 4 — šeit no 19. gadsimta līdz Otrajam pasaules karam atradās Seņčenko (vēlāk Jakovļeva, vēlāk Mjagkija) "Tirgoņu pirtis" (no 1920. gadiem — Centrālās pirtis). No 1945. gada 1. oktobra, pēc remonta šeit izvietojās šūšanas fabrika "Daugavpils apģērbs".
* Nr. 8 — divstāvu dzīvojamā ēka, uzcelta 19. gadsimta beigās, vietējās nozīmes arhitektūras piemineklis.
* Nr. 21 — divstāvu dzīvojamā ēka, uzcelta 19. gadsimta beigās un pazīstama kā "Kaļistratova nams", jo kādreiz piederēja Kaļistratova tirgotāju ģimenei. Uz ēkas ir piemiņas plāksne par godu Meletijam Kaļistratovam. Kopš 2011. gada ēka ir avārijas stāvoklī un stāv tukšā.
* Ruģeļu ūdenskrātuves krastā ir ierīkotas peldvietas.

## Ielu savienojumi
Nometņu iela ir savienota ar šādām ielām:
* 18. novembra iela
* Februāra iela
* Jaunā iela (T veida krustojums)
* Centrālā iela (T veida krustojums)
* Burtnieku iela (T veida krustojums)
* Dzelzceļu iela
* Ūdensvada iela (T veida krustojums)
* Patversmes iela (T veida krustojums)
* Augstā iela (T veida krustojums)
* Rasas iela (T veida krustojums)
* Pūces iela (T veida krustojums)
* Senlejas iela (T veida krustojums)
* Jelgavas iela / Gaismas iela
* Apšu iela
* Vecpils iela (T veida krustojums)
* Krokusu iela (T veida krustojums)
* Dārznieku iela (T veida krustojums)
* Dunduru iela (T veida krustojums)
* Akmeņu iela (T veida krustojums)

## Atsauces

## Skatīt arī
* Liliju iela (Daugavpils)
Šķīliens pa vārtiem

**"Šķīliens pa vārtiem"** () ir 1977. gada ASV sporta komēdijdrāmas filma, kuras režisors ir Džordžs Rojs Hills. Filmā galvenās lomas atveido Pols Ņūmens, Maikls Ontkins, Lindsija Krūza un Stroters Mārtins.

Filma stāsta par zemākās hokeja līgas komandu, kas spēlē pie tukšām tribīnēm un zaudē katru spēli pēc kārtas. Kad klubs iegūst agresīvos brāļus Hensonus, spēlējošais treneris Redžijs Danlops (Ņūmens), nolemj mainīt komandas stratēģiju uz agresīvu kaušanos.

Filmas "Šķīliens pa vārtiem" pirmizrāde notika  un to izplatīja *[[Universal Pictures]]*. Filma izdošanas brīdī saņēma viduvējas kritiķu atsauksmes, bet mūsdienās tā tiek uzskatīta par vienu no vislabākajām hokeja un sporta filmām. "Šķīliens pa vārtiem" ir ieguvusi kulta filmas statusu.

## Atsauces

## Ārējās saites
Konklāvs (filma)

**"Konklāvs"** () ir 2024. gada politiskā trillera filma, kuras režisors ir Edvards Bergers. Filma balstīta uz Roberta Harisa 2016. gada tāda paša nosaukuma romānu un stāsta par kardinālu Tomasu Lorensu (Reifs Fainss), kurš organizē konklāvu, lai ievēlētu jaunu pāvestu, bet nokļūst vairāku skandālu krustugunīs. Citas lomas filmā atveido Stenlijs Tuči, Džons Litgovs, Serdžo Kastelito un Izabella Rosellīni.

Filmas "Konklāvs" pirmizrāde notika  Teluraidas kinofestivālā. Latvijā filmas pirmizrāde notika . Filma saņēma pozitīvu kritiķu vērtējumu, slavējot aktierspēli, režiju, scenāriju un operatora darbu. Filma bija finansiāli veiksmīga, nopelnot vairāk nekā 90 miljonus ASV dolāru pie 20 miljonu dolāru budžeta.

Filmu nominēja Amerikas Kinoakadēmijas balvai astoņās kategorijās, no kurām tā ieguva balvu kategorijā "Labākais adaptētais scenārijs". Vēl filmu nominēja Zelta globusa balvai sešās kategorijās, saņemot to kategorijā "Labākais scenārijs". Filma ieguva BAFTA kino balvu četrās kategorijās no 12 izvirzītajām nominācijām, tostarp kategorijās "Labākā britu filma", "Labākais adaptētais scenārijs", "Labākā montāža" un "Labākā filma". Nacionālā kinofilmu pārraudzīšanas padome un Amerikas Kinoinstitūts to nosauca par vienu no desmit labākajām 2024. gada filmām.

## Atsauces

## Ārējās saites
Hantingtona

**Hantingtona** () ir pilsēta ASV, Rietumvirdžīnijas štatā. 2020. gadā Hantingtonā dzīvoja 46 842 iedzīvotāji, un tā ir otra lielākā pilsēta štatā. Pilsēta atrodas Ohaio upes krastos.

Pilsēta ir nozīmīgs rūpniecības (īpaši dzelzs rūpniecība) un transporta centrs, kas attīstījās 1871. gadā pēc dzelzceļa izbūves. 20. gadsimta otrajā pusē pilsēta piedzīvoja deindustrializāciju, kā rezultātā vairāki desmiti tūkstoši iedzīvotāji zaudēja darbu. Laika posmā no 1950. gada līdz 1990. gadam pilsētā iedzīvotāju skaits samazinājās par 46% (no 86 353 uz 54 844).

## Atsauces

## Ārējās saites

* 
* Mājaslapa
Bur man laimi

**"Bur man laimi"** ir latviešu mūzikas grupas "Tautumeitas" dziesma, ar kuru viņas pārstāvēja Latviju 2025. gada Eirovīzijas dziesmu konkursā Bāzelē, Šveicē. Dziesma ieguva tiesības pārstāvēt Latviju konkursā pēc uzvaras nacionālajā atlasē *[[Supernova 2025]]*.

Šī ir pirmā dziesma, kas Eirovīzijas finālā izskanējusi latviešu valodā.

## Informācija par dziesmu
"Bur man laimi" sarakstījuši Asnate Rancāne, Aurēlija Rancāne, Elvis Lintiņš, Laura Līcīte un Gabriēla Zvaigznīte, bet producēja Tautumeitas. Pēc grupas teiktā, dziesmas tekstā ir iekļauti latviešu sakāmvārdi, kas nes veiksmi.

## Kritiķu atsauksmes
*[[Wiwibloggs]]* vietnes ikgadējā reitingā, kurā apkoptas vairāku kritiķu recenzijas, dziesma tika novērtēta ar ar 6,37 punktiem no 10, ieņemot 19. vietu no 37 dziesmām, kas piedalījās Eirovīzijā. Džons O'Braiens no *[[Vulture]]* piešķīra dziesmai 1. vietu no 37, nosaucot to par šā gada maģiskāko ierakstu. Robs Pičeta no CNN piešķīra dziesmai 15. vietu no 26 finālistiem.

## 2025. gada Eirovīzijas dziesmu konkurss

### Supernova 2025
Supernova 2025 bija 10. nacionālā atlase, kuru rīkoja Latvijas Televīzija, lai izvēlētos Latvijas pārstāvi 2025. gada Eirovīzijas dziesmu konkursam. Atlases pusfināls notika 2025. gada 1. februārī, savukārt fināls — 8. februārī. Pusfinālā, piedalījās deviņpadsmit pretendenti, no kuriem desmit labākie iekļuva finālā. Rezultātus noteica žūrijas komisijas un skatītāju balsojuma kombinācija. Neizšķirti punkti tika sadalīti starp tiem dalībniekiem, kas saņēma visvairāk punktu no publikas. Skatītāji balsoja, zvanot uz tālruņa numuru vai sūtot īsziņas.

2024. gada 20. novembrī tika paziņots, ka Tautumeitas ar dziesmu "Bur man laimi" tika izvēlētas dalībai atlasē Supernova 2025. Dziesma uzvarēja konkursa finālā, tādējādi iegūstot tiesības pārstāvēt Latviju 2025. gada Eirovīzijā.

### 2025. gada Eirovīzija
2025. gada 28. janvārī Latvija tika izlozēta piedalīties Eirovīzjas otrajā pusfinālā, uzstājoties šova pirmajā daļā. Latvija kvalificējās finālam, ieņemot savā pusfinālā 2. vietu ar 130 punktiem. Finālā dziesma ierindojās 13. vietā ar 158 punktiem.

## Atsauces
Ernests Vilhelms Remberts fon Ungerns-Šternbergs

thumb|Ernests Vilhelms Remberts fon Ungerns-Šternbergs
**Ernests Vilhelms Remberts fon Ungerns-Šternbergs** (; 1794—1879) bija vācbaltiešu izcelsmes Krievijas Impērijas jurists un diplomāts, īstenais slepenpadomnieks, cēlies no Ungernu-Šternbergu dzimtas.

## Dzīvesgājums
Dzimis 1794. gada 16. (5. pēc VS) novembrī Mēdzūlas muižas īpašnieka Frīdriha Ungerna-Šternberga (1769—1801) un viņa sievas Anna Dorotejas, dzimušas fon Jarmerstedas, ģimenē. Studēja tieslietas Tērbatas Universitātes Juridiskajā fakultātē (1811—1813), piedalījās Napoleona karos. No 1821. gada viņš bija ierēdnis Krievijas Impērijas vēstniecībā Madridē, no 1825. gada Krievijas vēstniecībā Londonā, no 1826. gada Berlīnē. 1835. gadā viņu iecēla par Krievijas ministru-rezidentu Krakovas Republikā. 1847. gadā viņš kļuva par Krievijas ārkārtējo sūtni Dānijā, bet no 1860. gada Vācu Savienībā.

Miris 1879. gada 5. jūnijā (24. maijā pēc VS) Drēzdenē.

## Atsauces
Maiks Flenegens

**Maiks Flenegens** (; dzimis ) ir amerikāņu kinorežisors, kurš pazīstams ar šausmu žanra filmām.

Flenegens režisējis, sarakstījis un producējis tādas šausmu filmas kā *[[Absentia]]* (2011), *[[Oculus (filma)|Oculus]]* (2013), *[[Hush]]* (2016), "Pirms es pamostos" (*Before I Wake*, 2016), ** (2016), *[[Gerald's Game]]* (2017) un "Doktors Miegs" (2019). 2024. gadā pirmizrādi piedzīvoja Flenegena režisētā zinātniskās fantastikas filma "Čaka dzīve". Autors arī *[[Netflix]]* šausmu seriāliem *[[The Haunting of Bly Manor]]* (2020), *[[Midnight Mass]]* (2021), *[[The Midnight Club]]* (2022) un *[[The Fall of the House of Usher]]* (2023).

## Ārējās saites
Ventspils šoseja (Jūrmala)

**Ventspils šoseja** ir maģistrālā iela Jūrmalā, galvenokārt Slokas un Bažciema apkaimēs. Ventspils šoseja sākas apļveida krustojumā ar Asaru prospektu un Talsu šoseju, ved dienvidrietumu virzienā, savienojas ar Brankciema ielu un iet pa autoceļa A10 trasi, saglabājot savu nosaukumu līdz pilsētas robežai pie Kūdras ciema.

Ventspils šoseja ir daļa no kādreizējā ceļa no Rīgas uz Ventspili, kas tika izmantots pirms Slokas tilta pāri Lielupei izbūves (1993). Šoseja šķērso Vecslocenes upi un dzelzceļa līniju Rīga—Tukums. Ventspils šosejā ir daudzveidīga apbūve, kā arī daudz neapbūvēto gabalu.

Ielas kopējais garums ir 6,9 kilometri, visā garumā tā ir klāta ar asfalta segumu. Satiksmes kustība norit divās joslās. Pa Ventspils šoseju kursē 3. maršruta autobusi.

## Ievērojami objekti
280px|thumb|Tirdzniecības centrs "Liedags"
* Nr. 30A — veikals "Citro"
* Nr. 32 — tirdzniecības centrs (agrāk universālveikals) "Liedags"

## Ielu savienojumi
Ventspils šoseja ir savienota ar šādām ielām:
* Asaru prospekts / Talsu šoseja (apļveida krustojums)
* Staiceles iela (T veida krustojums)
* Pētera Beltes iela
* Apes iela
* Pļaviņu iela (T veida krustojums)
* Pārslas iela (T veida krustojums)
* Dzirksteles iela (T veida krustojums)
* Miglas iela (T veida krustojums)
* Vangažu iela (T veida krustojums)
* Jūrkalnes iela / Dzirnavu iela
* Vēsmas iela (savienojums tikai gājējiem)
* Darba iela (T veida krustojums)
* Varoņu iela (T veida krustojums)
* Salnas iela (T veida krustojums)
* Hercoga Jēkaba iela (T veida krustojums)
* Raiņa iela
* Ķeguma iela (T veida krustojums)
* Valkas iela (T veida krustojums)
* Jēkabpils iela (T veida krustojums)
* Satiksmes iela (T veida krustojums)
* Zivju iela (T veida krustojums)
* Meistaru iela (T veida krustojums)
* Melderu iela (T veida krustojums)
* Brankciema iela
* Autoceļš A10 (ielas turpinājums)

## Atsauces

## Skatīt arī
* Ventspils iela
Jegors Sozonovs

thumb|Jegors Sozonovs
**Jegors Sozonovs** (1879—1910) bija krievu revolucionārs, esers, Krievijas iekšlietu ministra Vjačeslava Pleves slepkava.

1904. gada 15. jūlijā (2. jūlijā pēc vecā stila) J. Sozonovs Sanktpēterburgā nogalināja Krievijas iekšlietu ministru Vjačeslavu Plēvi, uzmetot viņa ekipāžai bumbu. Plēve brauca uz sanāksmi ar caru Nikolaju II zirgu pajūgā, kuru pavadīja policisti. Kad viņa ekipāža piebrauca pie Varšavas dzelzceļa stacijas, Sozonovs, kas stāvēja uz ielas, meta paštaisītu spridzekli. Bumba eksplodēja, saplēšot pajūgu un nogalinot Plēvi uz vietas. Arī pajūga kučieris gāja bojā.

Pēc atentāta Sozonovu arestēja un notiesāja uz mūža katorgu. Viņš tika nosūtīts uz Šliselburgas cietoksni, kur 1906. gadā izdarīja pašnāvību. Sozonova rīcība bija daļa no eseru stratēģijas vērsties pret cariskās Krievijas augstākajām amatpersonām, lai vājinātu impērijas varu un veicinātu revolucionāras pārmaiņas.

## Ārējās saites
Ķīnas autonomais reģions

Ķīnā ir vairāki **autonomi reģioni** (ķīniešu: 民族自治地方), kas ir administratīvās vienības ar augstāku pašpārvaldes līmeni nekā parastās provinces, nodrošinot lielāku pašpārvaldi etniskajām minoritātēm. Tie ir:

* Guansji Džuanu autonomais reģions (广西壮族自治区)
* Iekšējā Mongolija (内蒙古自治区)
* Ninsjas Hui autonomais reģions (宁夏回族自治区)
* Tibetas autonomais reģions (西藏自治区)
* Sjiņdzjanas Uiguru autonomais reģions (新疆维吾尔自治区)
Kopējā autonomo reģionu platība ir aptuveni 4,6 miljoni km², kas veido gandrīz pusi no visas Ķīnas teritorijas. Lielākais no tiem ir Sjiņdzjana, kas aizņem 1,66 miljonus km², bet mazākais ir Ninsja ar 66 400 km².

Autonomajos reģionos atrodas daudzas svarīgas pilsētas un vēsturiski nozīmīgas vietas. Piemēram, Lhasa, kas ir Tibetas galvaspilsēta, ir budisma centrs, bet Urumči Sjiņdzjanā tiek uzskatīta par tālāko lielpilsētu no jebkura pasaules okeāna. Šajos reģionos dzīvo dažādas etniskās grupas, tostarp džuani, mongoļi, tibetieši, hueji un uiguri. Lai gan autonomija piešķir zināmu pašpārvaldi, visus reģionus joprojām pārvalda Ķīnas centrālā valdība.

## Ārējās saites
EPAS1

thumb|EPAS1 struktūra
**EPAS1** (angļu: *Endothelial PAS domain-containing protein 1*) ir gēns, kas kodē olbaltumvielu, iesaistītu ķermeņa reakcijā uz zemu skābekļa līmeni (hipoksiju). Šis gēns regulē eritropoetīna (EPO) ražošanu, kas stimulē sarkano asins šūnu veidošanos, tādējādi palīdzot organismam pielāgoties augstkalnu apstākļiem.

Tibetiešiem ir unikāla EPAS1 mutācija, kas atšķir tos no citām augstkalnu populācijām, piemēram, Andu un Etiopijas iedzīvotājiem. Tā samazina hemoglobīna līmeņa paaugstināšanos lielā augstumā, tādējādi novēršot asins sabiezēšanu un ar to saistītos veselības riskus. Pētījumi liecina, ka tibetiešu EPAS1 variācija ir iegūta no Deņisova cilvēkiem — izmirušas cilvēku grupas, kas dzīvoja Āzijā pirms desmitiem tūkstošu gadu. Šis piemērs ir viens no skaidrākajiem pierādījumiem, ka mūsdienu cilvēki ir mantojuši izdzīvošanai noderīgas ģenētiskās īpašības no senajiem hominīniem. Šī adaptācija ļauj tibetiešiem dzīvot vairāk nekā 4000 metru augstumā bez tādām problēmām kā hroniska kalnu slimība, kas bieži skar citus cilvēkus, kas ilgstoši uzturas augstkalnu vidē.

## Ārējās saites
Tyla

***Tyla***, īstajā vārdā **Taila Laura Sitāle** (; dzimusi  Edenvalā) ir Dienvidāfrikas dziedātāja, dziesmu autore un dejotāja, kas kļuvusi populāra ar savu unikālo *afro-pop* un *amapiano* stilu. Viņa guva starptautisku atpazīstamību ar savu dziesmu *Water*, kas ieguva lielu popularitāti sociālajos tīklos.

Pēc vidusskolas beigšanas 2019. gadā viņa izdeva savu debijas singlu *Getting Late* sadarbībā ar producentu *[[Kooldrink]]*. Dziesma guva ievērojamus panākumus, un tās videoklips, kas publicēts 2021. gada janvārī, ieguva miljoniem skatījumu vietnē *[[YouTube]]*.

2021. gada maijā *Tyla* parakstīja līgumu ar ierakstu kompāniju *[[Epic Records]]*, kas veicināja viņas starptautisko atpazīstamību. Viņas singls *Water*, kas izdots 2023. gada jūlijā, kļuva par globālu hitu, sasniedzot pirmo vietu *Billboard Mainstream* R&B/Hip-Hop topā un *[[Spotify]]* platformā iegūstot vairāk nekā 600 miljonus straumējumu.

2024. gada martā *Tyla* izdeva savu pašnosaukto debijas albumu *TYLA*, kurā piedalījās tādi mākslinieki kā Treviss Skots, *[[Temsa]]*, *[[Gunna]]*, *[[Becky G]]*, *[[Skillibeng]]* un Kelvins Momo.

## Atsauces

## Ārējās saites

*
Baznīcas tēvi

[thumb|Baznīcas tēvi, 11. gadsimta [Kijivas Krievzemes miniatūra]]
**Baznīcas tēvi** (latīņu: *Patres Ecclesiae*) ir agrīnās kristīgās baznīcas teologi un bīskapi, kuriem bija nozīmīga loma kristīgās ticības veidošanā, mācību formulēšanā un baznīcas struktūras attīstībā. Viņi darbojās pirmajos gadsimtos pēc Kristus un palīdzēja definēt doktrīnas, cīnījās pret herēzijām un veicināja Svēto Rakstu interpretāciju.

## Iedalījums
Baznīcas tēvus var iedalīt vairākās grupās:
# Apustuliskie tēvi (1.—2. gadsimts) — tie, kas dzīvoja apustuļu laikos vai tieši pēc tiem, piemēram:
#* Klements no Romas
#* Antiohijas Ignācijs
#* Polikarps no Smirnas
# Grieķu Baznīcas tēvi (3.—8. gadsimts) — strādāja galvenokārt Austrumu baznīcā un rakstīja grieķu valodā, piemēram:
#* Origens
#* Basilijs Lielais
#* Gregors no Nazianzas
#* Joans Hrizostoms
# Latīņu Baznīcas tēvi (3.—7. gadsimts) — darbojās Rietumu baznīcā un rakstīja latīņu valodā, piemēram:
#* Tertuliāns
#* Cipers no Kartāgas
#* Ambrozijs no Milānas
#* Augustīns no Hiponas
#* Hieronīms
# Sīriešu Baznīcas tēvi — kas darbojās galvenokārt Sīrijā un rakstīja sīriešu valodā, piemēram:
#* Afrahats
#* Efraims Sīrietis

## Ārējās saites
Anglijas regbija Premjerlīga

**Anglijas regbija Premjerlīga** (), oficiāli pazīstams kā *Gallagher Premiership Rugby* vai *Gallagher Premiership* sponsoru vārdā, ir Anglijas profesionālā regbija līga, kurā piedalās 10 klubi, un tā ir Anglijas regbija-13 sistēmas augstākais līmenis.

## Līgas struktūra
Premjerlīgas regbija līgas sezona parasti ilgst no septembra līdz jūnijam un sastāv no 18 spēļu kārtām, katram klubam spēlējot savā starpā mājās un izbraukumā. Spēļu rezultāti turnīra tabulā veidojas sekojoši:

*Par uzvaru tiek piešķirti 4 punkti
*Par neizšķirtu tiek piešķirti 2 punkti
*Tomēr par zaudējumu tiek piešķirti 0 punkti
**1 zaudējuma (bonusa) punkts tiek piešķirts komandai, kura zaudē maču ar 7 punktiem vai mazāk
**1 papildu (bonusa) punkts tiek piešķirts komandai, kura spēlē veic 4 vai vairāk piezemējumus
Kopš 2019.–2020. gada sezonas atsākšanas plānotajām spēlēm, kas tika atceltas COVID-19 pandēmijas uzliesmojuma dēļ kādā no konkurējošām komandām, par rezultātu un punktu sadali lēma Premiership līgas vadības komisija. No 2021.–2022. gada sezonas sākuma, ja spēli nevarēja pārcelt, tika fiksēts neizšķirts 0–0. Šādā situācijā, ja viena komanda būtu spējusi izpildīt sacensību grafiku, tai tiek piešķirti 4 punkti, savukārt komandai, kas Covid-19 uzliesmojuma dēļ nevarēja pieteikt sastāvu spēles dienā, tika piešķirti 2 punkti – pretējā gadījumā, ja abas komandas būtu skārusi COVID-19 pandēmija, katra komanda saņemtu 2 punktus par atcelto spēli.

Pēc regulārās sezonas beigām 4 labākās komandas iekļūst izslēgšanas spēlēs, kas notiek jūnijā. Divas labākās komandas saņem mājas 
spēļu priekšrocības, līgas līderi uzņem 4. vietā esošo komandu, bet 2. vietā esošā komanda uzņem 3. vietu. Šo pusfinālu uzvarētāji iekļūst finālā, kas notiek Twickenham stadionā, un fināla uzvarētājs tiek kronēts par čempioniem.

## Pašreizējās līgas komandas (2024—2025)

* Piezīme. Regbija spēļu ietilpība var atšķirties no oficiālās stadiona ietilpības
## Visi čempioni
Laikā no 1987. līdz 2002. gadam līgas tabulas augšgalā esošā komanda tika kronēta par Anglijas čempionem regbijā. Kopš 2002.— 2003. gada sezonas līgas uzvarētājs tiek noteikts Premjerlīgas finālā, kas notiek *Twickenham Stadium* stadionā un sastāv no diviem izslēgšanas spēļu raundiem starp četrām labākajām komandām līgas komandām.

## Atsauces

## Ārējās saites
* Oficiālā tīmekļa vietne
* Guinness Premiership Rugby Week
* English rugby union news BBC Sport
* All Time Premiership Records